Kazimieras Pakeltis

Kazimieras Pakeltis (1930 m. sausio 20 d. Višeikių kaime, Linkuvos valsčius – 2020 m. rugpjūčio 18 d.„IN MEMORIAM Kazimierui PAKELČIUI (1930 01 20 – 2020 08 18)“. Akmene.lt. Nuoroda tikrinta 2021-09-22.) – Lietuvos pedagogas, Akmenės rajono politinis ir visuomenės veikėjas.PAKELTIS Kazimieras. Akmenės krašto enciklopedinis žodynas. Nuoroda tikrinta 2021-09-22.

 Biografija 
1937 m. pradėjo lankyti Višeikių pradinę mokyklą, 1941 m. – Linkuvos pradinę mokyklą, 1949 m. baigė Linkuvos gimnaziją 1951 m. – Šiaulių mokytojų instituto fizikos – matematikos skyrių.Pagerbtas ilgametis pedagogas. Šiaulių kraštas. Nuoroda tikrinta 2021-09-22. 1976 m. neakivaizdiniu būdu baigė Vilniaus valstybinio pedagoginio instituto fizikos – matematikos fakulteto fizikos specialybės kursą ir įgijo vidurinės mokyklos fizikos mokytojo kvalifikaciją.

Nuo 1951 m. Akmenės vidurinės mokyklos fizikos mokytojas, direktoriaus pavaduotojas, 1955–1968 m. mokyklos direktorius. 1968–1977 m. – Akmenės rajono liaudies švietimo skyriaus vedėjas. Nuo 1977 m. rugsėjo 1 d. Naujosios Akmenės 3-iosios vidurinės mokyklos direktorius. 1990–1995 m. pirmasis Akmenės rajono savivaldybės tarybos pirmininkas. 1995–1997 m. Šiaulių apskrities Švietimo skyriaus inspektorius. Nuo 1997 m. iki išėjimo į pensiją 2003 m. spalio 31 d. Akmenės rajono Švietimo skyriaus vyriausiasis specialistas, vedėjo pavaduotojas. Švietimo darbuotojų profsąjungos komiteto pirmininkas. 2004–2008 m. Akmenės rajono Švietimo tarybos pirmininkas.Pagerbtas pedagoginio darbo veteranas

1990–1995 m. Akmenės rajono tarybos deputatas, 1995–1997 m., Akmenės rajono savivaldybės tarybos narys (Lietuvos liberalų sąjunga).

Naujosios Akmenės kultūros rūmų choro „Cementininkas“ dalyvis. Žmona Aldona, sūnus Kęstutis Pakeltis.

 Įvertinimas 
2010 m. apdovanotas Šiaulių apskrities viršininko garbės ženklu „Už nuopelnus Šiaulių apskričiai“.

 Šaltiniai 

Kategorija:Akmenės politikai
Kategorija:Lietuvos pedagogai